Document ID: 32005R0936

KOMISIJAS REGULA (EK) Nr. 936/2005
(2005. gada 20. jūnijs),
ar ko groza Regulu (EK) Nr. 14/2004 attiecībā uz piegādes bilanci Francijas aizjūras departamentiem labības, augu eļļas un augļu un dārzeņu pārstrādes produktu nozarē, kā arī dzīvu dzīvnieku sagādes nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1452/2001, ar ko par labu Francijas aizjūras departamentiem ievieš īpašus pasākumus attiecībā uz konkrētiem lauksaimniecības produktiem, groza Direktīvu 72/462/EEK un atceļ Regulu (EEK) Nr. 525/77 un Regulu (EEK) Nr. 3763/91 (Poseidom) (1), un jo īpaši tās 3. panta 6. punktu un 6. panta 5. punktu,
tā kā:
(1)
Komisijas 2003. gada 30. decembra Regula (EK) Nr. 14/2004, ar ko nosaka piegādes bilances un Kopienas atbalstu par dažu cilvēku uzturam, pārstrādei un izmantošanai lauksaimniecībā būtisku produktu piegādi, kā arī par dzīvu dzīvnieku un olu piegādi attālākajiem reģioniem saskaņā ar Padomes Regulām (EK) Nr. 1452/2001, (EK) Nr. 1453/2001 un (EK) Nr. 1454/2001 (2), nosaka piegādes bilances un Kopienas atbalstu.
(2)
Pašreizējais gada labības, augu eļļu, un augļu un dārzeņu pārstrādes produktu, kā arī dzīvu dzīvnieku piegādes bilances līmenis Francijas aizjūras departamentos parāda, ka noteiktais minēto produktu piegādes apjoms ir mazāks nekā pieprasījums, jo pieprasījums ir lielāks, nekā bija paredzēts.
(3)
Radās arī īpaša vajadzība piegādāt konservētus tomātus. Bilancē ierakstītais sēklas kartupeļu daudzums ir lielāks par piegādāto. Runājot par bifeļu mātītēm, cāļiem un olām, zināmas šo produktu īpašības jāpielāgo tām vajadzībām, kādas radušās Francijas aizjūras departamentu saimniecībās.
(4)
Tāpēc iepriekš minēto produktu un dzīvnieku piegādājamais daudzums un to īpašības ir jāpielāgo Francijas aizjūras departamentu faktiskajām vajadzībām.
(5)
Šajā regulā paredzētie pasākumi ir saskaņā ar visu attiecīgo produktu komiteju atzinumiem,
IR PIEŅĒMUSI ŠO REGULU.
1. pants
Regulu (EK) Nr. 14/2004 groza šādi:
1)
I pielikuma 1., 2., 3. un 4. daļu aizstāj ar šīs regulas I pielikuma tekstu;
2)
II pielikuma 1., 2. un 4. daļu aizstāj ar šīs regulas II pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 20. jūnijā

Labels: 17
19
3
6
18